钦定古今图书集成/理学汇编/学行典/第064卷 > 朱子大全集 > 《答黄商伯》
## 钦定古今图书集成/理学汇编/学行典/第064卷 > 朱子大全集 > 《答黄商伯》

恕说佳，但《大学》絜矩常在格物之后。盖须理明心正，
则吾之所欲所不欲，莫不皆得其正，而无物我之闲。
如其不然，而以私己自便之心为主，又欲以是而及
人，则人道不立，而驱一世以为姑息苟且之场矣。此
处亦幸深思之也。某尝于《大学》“治国、平天下”或问中
极论此事，此便遽未及奉寄，旦夕别附致也。